तामुलपुर बिधान सभा बियाबनि इमानुएल मोसाहारिआ गोबां सालु मानसि मानोना बिपिएफ हानजाखौ जेनगोनखौ मोनथिनानै बिजेपियाव हाबनो नागिरदों। बिपिएफ दोलोनि गाहाइ नेहाथारि इमानुवेल मोसाहारिया बिपिएफ दोलोआ जाख्ल’नायाव गावबो लोब्बा दंमोन । बिनिखायनो जेलाव थांनांजानो गिनायबो दं । बिनिखायनो बिपिएफ दोलोआव हाबनानै दायनिफ्राय एरखेनो नागिरदों होननानै गोख्रों अजद दैखांदों नाग्रिजुलि बियाबनि इउ पि पि एलनि बिजाथि सुसिल दासा। दिनै बागसा जिल्लानि 27नं नाग्रिजुलि बियाबाव इउपिपिएलनि बानजायनायाव मददजों मोनसे सोलायनाय हानजा सुरनाय हाबाफारि बानजायो। बे सोलायनाय हानजाया मन्दिरा बस्तिनिफ्राय जुरिनानै 12 किल’मिटारसो थाबायनानै गुवाबारि हाथायसालियाव फोजोबो। मख’नो गोनांदि बे सोलायनाय हानजायाव सा बाजौसो सुबुंफोरा बाहागो लादोंमोन।टाइम8नि खौरांगिरिनि सिगाङाव सुसिल दासा फोरमायदोंदि सोलायनाय हानजा सुरनायाव गासै हारि माहारिनिफ्रायनो इउपिपिएल दोलोखौ मदद होदों आरो गामिनि जेंनाफोरखौ मोनथिना लानानै इउनाव जाहाते देरहा लांब्ला खामानि मावनो हायो बिनिथाखाय मोनथिनानै लाखादों होननानै फोरमायो।